User:Shino jacob koottanad

വിരലൻ മണലൂതി

മഞ്ഞുകാലത്ത് കേരളത്തിലെത്തുന്ന ദേശാടന പക്ഷികളിൽ ഒരിനമായ വിരലൻ മണലൂതിയുടെ ഇംഗ്ലീഷ് പേര് ലോങ്ങ് ടോഡ് സ്റ്റിന്റ് (Long - toed stint ) എന്നാണ്. ശാസ്ത്രീയ നാമം Calidris subminuta എന്നുമാണ്

വളരെ വലിപ്പം കുറഞ്ഞ പക്ഷിയായ ഇവ സൈബീരിയയിലും ഏഷ്യയുടെ വടക്കൻ ഭാഗങ്ങളിലും പ്രജനനം നടത്തുന്നു. ശേഷം ഇവ തെക്കൻ ഏഷ്യയിലേക്കും,തെക്ക് കിഴക്കൻ ഏഷ്യയിലേക്കും ഓസ്ട്രേലിയയിലേക്കും ദേശാടനം നടത്തുന്നു. അപൂർവമായി ഇവ സ്വീഡൻ ഉൾപ്പെടെയുള്ള പടിഞ്ഞാറൻ യൂറോപ്യൻ രാജ്യങ്ങളിലേക്കും സഞ്ചരിക്കുന്നു.

ഇവയുടെ ശരീരത്തിന്റെ ഉപരിഭാഗം കടുത്ത തവിട്ടു നിറത്തിലും അടിഭാഗം വെളുത്ത നിറത്തിലുമായിരിക്കും. കാലുകൾ ഇളം മഞ്ഞ നിറവും വിരലുകൾ നീളം കൂടിയവയും ആയിരിക്കും.

ഇവ ചതുപ്പു പ്രദേശങ്ങളിൽ ഇരതേടുന്നു .കീടങ്ങളെയും ചെറുജീവികളേയുമാണ് ഭക്ഷിക്കുക

വിരലൻ മണലൂതിക്ക് 13 മുതൽ 16 സെൻറീമീറ്റർ വരെ മാത്രമാണ് നീളമുണ്ടാവുക. ചിറക് വിരിച്ചാൽ 26.5 മുതൽ 30.5 വരെ സെൻറീമീറ്റർ നീളമുണ്ടാവും. 25 ഗ്രാം വരെയാണ് ഭാരമുണ്ടാവുക.